તમિલનાડુના કોઈમ્બતૂરમાં અનાનર નજીક આવેલા કોનરપલયમ ગામની પ્રાથમિક શાળાએ બાળકોનો પ્રવેશ વધારવા માટે ખાસ કિમીયો અપનાવ્યો છે. આ શાળામાં પ્રવેશ મેળવનાર પ્રથમ 10 બાળકોને સોનાનો સિક્કો, રૂ.5000 રોકડ અને બે જોડી સ્કુલ યુનિફોર્મ આપવામાં આવી રહ્યું છે. શાળાના હેડમાસ્ટર રાજેશ ચંન્દ્રકુમારે જણાવ્યું કે શાળામાં અત્યાર સુધી ત્રણ બાળકો પ્રવેશ નોંધાવ્યું છે. આ સિવાય પણ કેટલાક બીજા બાળકોએ પણ પ્રવેશ લેવાની ઈચ્છા જણાવી છે. આ શાળા વર્ષ 1996માં 165 વિદ્યાર્થીઓ સાથે શરૂ કરવામાં આવી હતી. ત્યારે મોટાભાગના ગામના પરિવારો કૃષિ પર આધારિત હતા. પરંતુ સમયની સાથે પાકમાં નુકસાન વધતું ગયુ અને ગામલોકો ગામ છોડીને જતા રહ્યા હતા.